laion/Wikipedia-Exotic huggingface dataset:
নকিয়া আশা ৩১১

নকিয়া আশা ৩১১ (ইংরেজি: Nokia Asha 311) নকিয়া সিরিজ ৪০ এর একটি স্মার্টফোন। এটিকে নকিয়া আশা ৩০৫ এবং ৩০৬ এর সাথে ব্যাংককে উদ্বোধন করা হয়। নকিয়া আশা ৩১১ কে নকিয়া আশা ফুলটাচ সিরিজের ফ্লাগশিপ বলে বিবেচনা করা হয়। এর প্রধান বৈশিষ্ট্যগুলো হল ক্যাপাসিটিভ ফুল-টাচস্ক্রীন, থ্রিজি, ভিওআইপি, ওয়াই-ফাই এবং গেমস খেলার সামর্থতা । বিভিন্ন দেশের ভাষানুযায়ী নকিয়া আশা ৩১১ এ ভাষা সমর্থন করে। দক্ষিণ এশিয়ার ৮টি ভাষা সমর্থন করে যেগুলো হলো: ইংরেজি, বাংলা, হিন্দি, তামিল, গুজরাটি, তেলুগু, মালয়ালম এবং কন্নড়। নকিয়া আশা ৩১১ হ্যান্ডসেটটি ব্যাংককে ঘোষণা করা হয়। এটি ২০১২ সালের তৃতীয় প্রান্তিকে সারাবিশ্বের বাজারে ছাড়া হয়। নকিয়া আশা ৩১১ ফোনটিতে ১ গিগাহার্জ প্রসেসর এবং এতে ১২৮ মেগাবাইটের কম ক্ষমতা সম্পন্ন সিঙ্গেল চ্যানেল র্যাম (মোবাইল ডিডিআর) ব্যবহার করা হয়। ফোনটিতে ৩.০ ইঞ্চি ক্যাপাসিটিভ স্পর্শপর্দা (মাল্টিপয়েন্ট) ব্যবহার করা হয়েছে এবং এতে ২৪০x৪০০ (QVGA) পিক্সেলের রেজুলেশন সমর্থন করে। নকিয়ার মতামত অনুযায়ী ফোনটি ২৬২ হাজারেরও অধিক রং প্রদর্শন করতে পারে। ফোনটি পেছনের ক্যামেরাটিতে কোন যান্ত্রিক জুম করার সুবিধা নেই, তবে ভিডিও এবং ক্যামেরার জন্য ৪x ডিজিটাল জুমের ব্যবস্থা করা হয়েছে। ফোনটির সামনে কোন ক্যামেরা নেই এবং এতে কোন ফ্ল্যাশের ব্যবস্থা নেই। সামনের ক্যামেরার সেন্সরের আকার ৩.২ মেগাপিক্সেল (২০৪৮x১৫৩৬ পিক্সেল), এর রন্ধ্র (Aperture) f/২.৮ এবং ফোকাস করার সীমা ৫০ সে.মি। ফোনটি ৬৪০x৪৮০ পিক্সেলের ১৫fps এ ভিডিও রেকর্ডিং করতে সক্ষম। মোবাইল ফোনটিতে কেবল মাত্র দুটি বাটন ব্যবহার করা হয়েছে, যাদের কাজ ‘‘কল’’ এবং ‘‘সমাপ্তি’’। এছাড়াও বামদিকে লক/আনলক এবং আওয়াজ কমানো বাড়ানোর জন্য বাটন সংযুক্ত করা হয়েছে। সমাপ্তি বাটন দিয়েই ফোন খোলা বা বন্ধ করা হয়। নকিয়ার ভাষ্যমতে ব্যবহৃত BL-4U (১১০০ mAh) ব্যাটারিটি ৭.২ ঘণ্টা আলাপচারিতা, ৭১১ থেকে ৭৮১ ঘণ্টা স্ট্যান্ডবাই এবং ৪০ ঘণ্টা সঙ্গীত পরিবেশন করতে সক্ষম। সিমকার্ডটি ব্যাটরির নিচে অবস্থিত এবং তা পশ্চাৎ প্যানেল অপসারণের মাধ্যমে প্রবেশযোগ্য। পশ্চাৎ প্যানেল অপসারণের জন্য আলাদা কোন যন্ত্রাংশের প্রয়োজন নেই। ফোনটিতে ১৪০ মেগাবাইটের অ-অপসারণযোগ্য সঞ্চয়ের ব্যবস্থা করা হয়েছে। অতিরিক্ত সঞ্চয় সুবিধা বৃদ্ধি করার জন্য microSDHC কার্ড ব্যবহার করা যাবে, যা ৩২ গিগাবাইট পর্যন্ত সমর্থন করে। নকিয়া আশা ৩১১ হ্যান্ডসেটটির সাথে বেশকিছু সফটওয়্যার প্রি-ইনস্টল করা থাকে। যা দেশভেদে ভিন্ন হতে পারে। নকিয়া ম্যাপস নকিয়া ব্রাউজার নকিয়া মেইল মেইল এক্সচেইন্জ হোয়াটসঅ্যাপ নকিয়া স্টোর ইন্টারনেট রেডিও ফেইসবুক টুইটার নিউজ রিডার ওয়েদার নোটিফিকেশন "সংরক্ষণাগারভুক্ত অনুলিপি"। ৩০ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১১ জুন ২০১৫।  "VoIP support in Nokia devices - Nokia Developer Wiki"। Nokia। ২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১০ জুন ২০১২।  Press Release Device specifications টেমপ্লেট:Nokia 3g
পাণ্ডামুখী বুনোআদা

পাণ্ডামুখী বুনোআদা (ইংরেজি: Panda Face Ginger), (বৈজ্ঞানিক নাম:Asarum maximum) হচ্ছে অ্যারিস্টোলোচিয়াসি পরিবারের একটি প্রজাতি। এটি চীনের স্থানীয় আঞ্চলিক উদ্ভিদ। এটির ফুলের ভক্ষণযোগ্য ছত্রাক তথা মাশরুমের মতো বিশিষ্ট গন্ধ আছে। এই আদার ফুলের সঙ্গে পাণ্ডার মুখাবয়বের সাদৃশ্য থাকায় এই আদা প্রজাতিটি পাণ্ডামুখী আদা নামে পরিচিত। কালো রঙ্গের ফুলের প্রতি সবার এক ধরনের বিশেষ আগ্রহ থেকেই এই ফুল চীনে বেশ জনপ্রিয়। ছায়া জায়গায় এই উদ্ভিদ ভালো হয়, ফলে ঘরের অভ্যন্তরেও এই উদ্ভিদ রাখা যায়। বুনো আদা মোটামুটি সব দেশেই রয়েছে কিন্তু বিশেষ রকম এই আলংকারিক আদা এশিয়া এবং উত্তর আমেরিকায় হয়ে থাকে। পুরো বসন্ত জুড়ে ফুল ফুটে। ক্যালিফোর্নিয়া, জর্জিয়া, মায়ারল্যান্ড, পোর্টল্যান্ড, ক্লেয়টন্‌, ভিলা রিক এবং চীনের হুপেই, সিছুয়ান এই সমস্ত প্রদেশে এই উদ্ভিদ পাওয়া যায়। আপাত দৃষ্টিতে কালো রঙ দেখা গেলেও সম্পূর্ণ রুপে কালো ফুল নেই। এই ফুলটি দুই রঙের হয়ে থাকে সাদা এবং গাঢ় রক্তবেগুনী যা একেবারেই কালো রঙ মনে হয়ে থাকে। ছোট ছোট ফুল যেনো এক সাথে অনেক গুলো পান্ডা চেয়ে রয়েছে এমনি মনে হয়। গাছের মূল বা জিঞ্জারে মশলাযুক্ত সুগন্ধ রয়েছে। বেশিরভাগ আদার ফুল পাতার মাঝে ঢেকে থাকে শুধুমাত্র পান্ডাফেস ফুল পাতার আড়ালে নয় নিজেকে প্রকাশ করে পাতা থেকে আলাদা ও স্বতন্ত্রভাবে। সাধারণত এই ফুল পটে লাগানো হয়ে থাকলেও অনেকেই বাগানেও লাগান, সেক্ষেত্রে খেয়াল রাখতে হবে লাগাবার স্থানটি অবশ্যই ছায়াযুক্ত, আর্দ্র ও ভাল উর্বর মাটি হতে হবে, পানি জমে থাকে এমন স্থান ভাল নয় এই গাছের জন্য। China Plant Specialist Group 2004. Asarum maximum ওয়েব্যাক মেশিনে আর্কাইভকৃত ২৭ জুন ২০১৪ তারিখে. 2006 IUCN Red List of Threatened Species. Downloaded on 20 August 2007. উইকিমিডিয়া কমন্সে পাণ্ডামুখী বুনোআদা সংক্রান্ত মিডিয়া রয়েছে।
উপটাইপ (কম্পিউটার বিজ্ঞান)

কম্পিউটার বিজ্ঞানে উপটাইপ হচ্ছে এক ধরনের উপাত্ত টাইপ, যা অন্য একটি উপাত্ত টাইপের (অধিটাইপ) সাথে এক ধরনের প্রতিস্থাপনযোগ্যতার সম্পর্কে সম্পর্কিত; অর্থাৎ যদি কোন কম্পিউটার প্রোগ্রাম কোন অধিটাইপ জাতীয় উপাত্তের ওপর কাজ করতে পারে, তবে সেটি ঐ অধিটাইপের উপটাইপের ওপরেও কাজ করতে পারবে। অধিটাইপ-উপটাইপ সম্পর্ক সাধারণত লিস্‌কভের প্রতিস্থাপন সূত্র মেনে চলে। তবে যেকোন প্রোগ্রামিং ভাষাই তার নিজস্ব ধরনের উপটাইপ তৈরিকরণ ব্যবস্থা সংজ্ঞায়িত করতে পারে। এমনকি কোন প্রোগ্রামিং ভাষায় এটি সংজ্ঞায়িত না-ও থাকতে পারে।
টাইপ ব্যবস্থা

কম্পিউটার বিজ্ঞানে টাইপ ব্যবস্থা (ইংরেজি: Type system) হচ্ছে একটি ব্যবস্থা যার মাধ্যমে কোন প্রোগ্রামিং ভাষা মান ও এক্সপ্রেশনসমূহকে টাইপ-এ বিন্যস্ত করে, এই টাইপগুলো কীভাবে ব্যবহার করা যায় এবং টাইপগুলোর আন্তঃসম্পর্ক কীরকম হবে তা ব্যাখ্যা করে। একটি টাইপ হল কতগুলো মানের একটি সেট যে মানগুলো একই ধরনের অর্থ বা উদ্দেশ্য নির্দেশ করে (যদিও কিছু কিছু টাইপ, যেমন বিমূর্ত টাইপ ও ফাংশন টাইপ, কোন চলন্ত কম্পিউটার প্রোগ্রামে মান হিসেবে উপস্থাপিত না-ও হতে পারে)। প্রোগ্রামিং ভাষাভেদে টাইপ ব্যবস্থাগুলি যথেষ্ট ভিন্ন হয়। বলা যেতে পারে ভিন্ন ভিন্ন প্রোগ্রামিং ভাষাসমূহের কম্পাইল-কালীন সিনট্যাক্সভিত্তিক ও চলাকালীন অপারেশনভিত্তিক বাস্তবায়নের পার্থক্যের মূল উৎস তাদের টাইপ ব্যবস্থার পার্থক্য। টাইপ সীমাবদ্ধতার গভীরতা এবং টাইপ মূল্যায়নের ধরন কোন প্রোগ্রামিং ভাষার "টাইপিং"-এর ওপর প্রভাব ফেলে। টাইপ তত্ত্বে টাইপ ব্যবস্থাগুলি গবেষণা করা হয়, যদিও বাস্তব ক্ষেত্রে কোন প্রোগ্রামিং ভাষার টাইপ ব্যবস্থা কম্পিউটার স্থাপত্য, কম্পাইলার বাস্তবায়ন, ভাষার ডিজাইন, ইত্যাদি বাস্তব পরিস্থিতি মাথায় রেখেই সৃষ্টি করা হয়।
নব্যপ্রস্তরযুগ

নব্যপ্রস্তরযুগ বা নবপোলিয় যুগ ইংরেজি: Neolithic হলো প্রস্তর যুগের শেষ অধ্যায়, যখন পাথরের অস্ত্রশস্ত্র ও ব্যবহার্য দ্রব্যাদির চরম উন্নতি সাধিত হয়েছিল। এএসপিআরও (ASPRO) কালপঞ্জি মতে, খ্রিস্টপূর্ব ১০,২০০ অব্দে মধ্যপ্রাচ্যের কিছু অঞ্চলে এবং পরবর্তীতে পৃথিবীর অন্যান্য অঞ্চলে এই যুগের সূচনা ঘটে। খ্রিস্টপূর্ব ৪,০০০ অব্দ থেকে ২,৫০০ অব্দের মধ্যে এই যুগের সমাপ্তি ঘটে। প্রথাগতভাবে এই যুগ হচ্ছে প্রস্তর যুগের সমাপ্তি। নব্যপ্রস্তর যুগ হলোসিন এপিপ্যালিওলিথিক যুগ অনুসরণ করে আসে এবং কৃষিকাজের সূচনাকালে নবপোলীয় বিপ্লব ঘটে এবং এই সময়টাই নব্যপ্রস্তর যুগের শুরু। ধাতুর ব্যবহার শুরু হলে এই যুগ শেষ হয় এবং ব্রোঞ্জ যুগ, তাম্র যুগ এবং কোনো কোনো ভৌগোলিক অঞ্চলে লৌহ যুগ শুরু হয়। এই যুগে মানুষের আচরণ এবং সংস্কৃতিতে প্রগতি এবং পরিবর্তন দেখা যায়, যার মধ্যে ছিল বন্য ও গৃহজাত শস্যের ব্যবহার এবং বন্য পশুকে গৃহপালিত পশুতে রূপান্তর। ধারণা করা হয় যে, নব্যপ্রস্তর যুগ শুরু হয় লেভ্যান্টে (জেরিকো, বর্তমানে পশ্চিম তীর) খ্রিস্টপূর্ব ১০,২০০ - ৮,৮০০ অব্দে। "Neolithic: definition of Neolithic in Oxford dictionary (British & World English)"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৪।  Figure 3.3 from First Farmers: The Origins of Agricultural Societies by Peter Bellwood, 2004 Some archaeologists have long advocated replacing "Neolithic" with a more descriptive term, such as "Early Village Communities", but this has not gained wide acceptance.
ফাউদ বাক্কাস

শেখ ফাউদ আহামুল ফাসিয়েল বাক্কাস (ইংরেজি: Faoud Bacchus; জন্ম: ৩১ জানুয়ারি, ১৯৫৪) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার ও কোচ। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। ১৯৭৮ থেকে ১৯৮৩ সময়কালে সংক্ষিপ্ত সময়ের জন্যে ওয়েস্ট ইন্ডিজে পক্ষে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি মিডিয়াম-পেস বোলিংয়ে পারদর্শী। এছাড়াও মার্কিন যুক্তরাষ্ট্র ক্রিকেট দলে খেলেছেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ডেমেরারা ও গায়ানা এবং দক্ষিণ আফ্রিকান ক্রিকেটে ওয়েস্টার্ন প্রভিন্স, বর্ডার ও ইম্পালাস দলে প্রতিনিধিত্ব করেছেন ফাউদ বাক্কাস। ২৪ বছর বয়সে ১৫ এপ্রিল, ১৯৭৮ তারিখে ওয়েস্ট ইন্ডিজের পক্ষে তার টেস্ট অভিষেক ঘটে। ১৯৭৭-৭৮ মৌসুমে দলের প্রতিপক্ষ ছিল অস্ট্রেলিয়া। তবে ১৯৭৮-৭৯ মৌসুমে ভারতের বিপক্ষে তিনি উল্লেখযোগ্য সফলতা লাভ করেন। দ্বিতীয় টেস্টে ৯৬ ও ৬ষ্ঠ টেস্টে নিজস্ব সর্বোচ্চ ও একমাত্র সেঞ্চুরি (২৫০) করেন। কিন্তু পরবর্তী ১৯ টেস্টে তার গড় রান ছিল মাত্র ২৬.০৬। তন্মধ্যে ৭বার শূন্য রান পেয়েছেন। ফলশ্রুতিতে ১৯৮১-৮২ মৌসুমে অস্ট্রেলিয়া সফর থেকে বাদ পড়েন। ১৯৭৭ থেকে ১৯৮৩ সময়কালে ওয়েস্ট ইন্ডিজের পক্ষে ২৯টি একদিনের আন্তর্জাতিকে অংশ নেন। ২৬.৬০ গড়ে সর্বোচ্চ রান তোলেন ৮০। তাসত্ত্বেও, দুইবার ম্যান অব দ্য ম্যাচের পুরস্কার পেয়েছেন। ১৯৮৩ সালের ক্রিকেট বিশ্বকাপের সদস্য থাকা অবস্থায় রানার্স-আপ হয় তার দল। পরবর্তীতে মার্কিন যুক্তরাষ্ট্রে চলে যান ও মার্কিন দলে অধিনায়কত্ব করেন। ১৯৯৭ ও ২০০১ সালের আইসিসি ট্রফি প্রতিযোগিতায় অংশ নেন তিনি। Williamson, Martin। "Faoud Bacchus's Cricinfo Profile"। Cricinfo। সংগ্রহের তারিখ ১২ জুন ২০১৫।  "1981–1982 Benson & Hedges World Series Cup – 13th Match – Pakistan v West Indies – Brisbane"। Howstat। ১০ অক্টোবর ২০১৪। সংগ্রহের তারিখ ২২ জানুয়ারি ২০১৫।  "1983 Prudential World Cup – 24th Match – West Indies v Zimbabwe – Birmingham"। Howstat। ১০ অক্টোবর ২০১৪। সংগ্রহের তারিখ ২২ জানুয়ারি ২০১৫।  ডেসমন্ড হেইন্স ওয়েস্ট ইন্ডিজ ক্রিকেট দল মার্কিন যুক্তরাষ্ট্র জাতীয় ক্রিকেট দল টেস্ট ও প্রথম-শ্রেণীর ক্রিকেটে জোড়া শূন্য রান ইএসপিএনক্রিকইনফোতে ফাউদ বাক্কাস (ইংরেজি) ক্রিকেটআর্কাইভে ফাউদ বাক্কাস (সদস্যতা প্রয়োজনীয়) (ইংরেজি)
নীহারিকা

নীহারিকা (nebula, ল্যাটিন: "কুয়াশা"; বহুবচন. nebulae অথবা nebulæ) ধূলিকণা, হাইড্রোজেন গ্যাস এবং প্লাসমা দ্বারা গঠিত এক ধরনের আন্তঃনাক্ষত্রিক মেঘ। একসময় নীহারিকা ছিল ছায়াপথ সহ যে কোন ধরনের বিস্তৃত জ্যোতির্বৈজ্ঞানিক বস্তুর সাধারণ নাম যা আকাশগঙ্গার বাইরে অবস্থিত। যেমন:বর্তমানে উল্লেখিত এনড্রোমিডা ছায়াপথের পূর্ব নাম ছিল এনড্রোমিডা নীহারিকা। বেশিরভাগ নীহারিকার ব্যাস সুবিশাল আকারের হয়। ২৬ নভেম্বর ১৬১০ সালে, নিকোলাস ক্লদ ফাবরি নামক এক ফরাসি ব্যক্তি টেলিস্কোপ দ্বারা কালপুরুষ নীহারিকা আবিষ্কার করেন। ১৬১৮ সালে যোহান ব্যাপটিস্ট নামক এক ব্যক্তি কালপুরুষ নীহারিকা টি পর্যবেক্ষণ করেন। যাইহোক কালপুরুষ নীহারিকাটি সম্পর্কে পুরোপুরি জানা যায় ১৬৫৯ সালে। ক্রিশ্চিয়ান হওজেন নামক এক ব্যক্তি এই সম্পর্কে বিশদ বর্ণনা করেন। টলেমি তার বই Almagest,তে বলেন তারামণ্ডল ইউরা মেজারা এবং লিও তারার সাথে সম্পর্কযুক্ত নয়। আব্দুল রহমান উল সুফি প্রথম একটা star cluster থেকে পৃথকীকরণ দ্বারা একটি নীহারিকাকে বর্ণিত করেছিলেন নিজের বই "BOOKS OF FIXED STARS" (964)- এ। তিনি অ্যানড্রোমিডা ছায়াপথের নিকট একটি "নাক্ষত্রিক মেঘ" এর উল্লেখ করেছেন যা ছিল নীহারিকা। "nebula"। Online Etymology Dictionary (ইংরেজি ভাষায়)। সংগ্রহের তারিখ ২০২০-০৭-২৬।  Famous Space Pillars Feel the Heat of Star's Explosion – Jet Propulsion Laboratory Kunitzsch, P. (১৯৮৭), "A Medieval Reference to the Andromeda Nebula" (পিডিএফ), ESO Messenger, 49: 42–43, বিবকোড:1987Msngr..49...42K, সংগ্রহের তারিখ ২০০৯-১০-৩১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kenneth Glyn Jones (১৯৯১)। Messier's nebulae and star clusters। Cambridge University Press। পৃষ্ঠা 1। আইএসবিএন 0-521-37079-5।  Glyn Jones, Kenneth. (১৯৯১)। Messier's nebulae and star clusters (2nd ed সংস্করণ)। Cambridge [England]: Cambridge University Press। আইএসবিএন 0-521-37079-5। ওসিএলসি 20262990। উদ্ধৃতি শৈলী রক্ষণাবেক্ষণ: অতিরিক্ত লেখা (link) Harrison, T. G. (১৯৮৪)। "The Orion Nebula - where in History is it?"। Quarterly Journal of the Royal Astronomical Society (ইংরেজি ভাষায়)। 25: 65–79। আইএসএসএন 0035-8738।  "starformation"। web.archive.org। ২০০৭-১১-১৪। Archived from the original on ২০০৭-১১-১৪। সংগ্রহের তারিখ ২০২০-০৭-২৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
হরি তুমা হরো

হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তার সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য। "হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে। এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাকে রামধুন শুনিয়েছিলেন। সেই সময় গান্ধী তাকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তার বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাকে শোনানো হয়। কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল। "বৈষ্ণব জন তো" "রঘুপতি রাঘব রাজা রাম" Menon, Nitya (সেপ্টেম্বর ১৮, ২০১৪)। "When the Queen of Song captured the West"। The Hindu। সংগ্রহের তারিখ ২০১৪-০৯-৩০।  Narayan, M.K.V. (১ জানুয়ারি ২০১০)। Lyrical Musings on Indic Culture: A Sociological Study of Songs of Sant Purandara Dasa। Readworthy। পৃষ্ঠা 53–। আইএসবিএন 978-93-80009-31-5।  Murthi, R.K.। Encyclopedia of Bharat Ratnas। Pitambar Publishing। পৃষ্ঠা 179–। আইএসবিএন 978-81-209-1307-3।  Ahuja, M. L. (২০০৬)। Eminent Indians : Musicians। Rupa & Company। পৃষ্ঠা 32–। আইএসবিএন 978-81-291-1015-2।  "Subbulakshmi, M. S.: Biography"। Ramon Magsaysay Award Foundation। ২০১৪-১০-০৬ তারিখে মূল থেকে আর্কাইভ করা। সংগ্রহের তারিখ ২০১৪-০৯-৩০।
সাইপ্রাসের জাতীয় পতাকা

সাইপ্রাসের পতাকা প্রথম ব্যবহৃত হয় ১৯৬০ সালের ১৬ই আগস্ট, যখন লন্ডন-জুরিখ চুক্তি সম্পাদনকালে সংবিধান রচনা করে সাইপ্রাসকে স্বাধীন রাষ্ট্র হিসাবে ঘোষণা করা হয়। পতাকাটিতে রয়েছে সাদা জমিনের (শান্তির প্রতীক) উপর দ্বীপরাষ্ট্রটির মানচিত্র এবং এর নিচে দু'টি জলপাই পাতা (শান্তির প্রতীকরূপে)। সাইপ্রাস একমাত্র রাষ্ট্র যার ভৌগোলিক এলাকা নিজস্ব জাতীয় পতাকায় দৃশ্যমান। পতাকার মানচিত্রটির রঙ তাম্র-হলুদ রঙের, যা ঐ দ্বীপে খনিজ সম্পদ তামার প্রাচুর্যকে নির্দেশ করে। সাইপ্রাসের পতাকা তৈরির আগে গ্রিস ও তুর্কেমেনিস্তানের পতাকা ব্যবহৃত হয়েছিল।১৯৬০ সালে এক প্রতিযোগিতার বর্তমান পতাকার নকশা নির্বচিত করা হয়। পূর্বঘোষিত নিয়ম অনুসারে, পতাকার রঙ নীল অথবা লাল রঙের হতে পারবে না (গ্রীস ও তুর্কেমেনিস্তানের পতাকার রঙ যথাক্রমে নীল ও লাল), এবং খ্রীস্টীয় ক্রস চিহ্ন বা ইসলামী চিহ্ন চাঁদ-তারা থাকতে পারবে না। নিরপেক্ষ ভাবমূর্তির জন্য প্রত্যেক প্রতিযোগীকে ঐ চারটি বিষয় বাদ দিয়ে পতাকার নকশা করতে হয়। ইসমেত গুনি (İsmet Güney) নামক একজন তুর্কি-সাইপ্রাসীয় চিত্রশিল্পীর প্রস্তাবিত নকশা বিজয়ী হয়। উপরাষ্ট্রপতি ফাজিল কুসুকের (Fazil Küçük) সম্মতিতে প্রজাতন্ত্রের রাষ্ট্রপতি তৃতীয় ম্যাকারিওস (Makarios III) পতাকার নকশা নির্বাচন করেন। সাইপ্রাসের সংবিধান অনুসারে, রাষ্ট্রীয় প্রতিষ্ঠান, বেসরকারী প্রতিষ্ঠান এবং রাষ্ট্রের নাগরিকরা সাইপ্রাসের পতাকা উত্তোলনের অধিকার রাখেন। রাষ্ট্রীয় ও বেসরকারী প্রতিষ্ঠানসমূহে সাইপ্রাসের পতাকার সাথে গ্রিসের পতাকা এবং তুর্কমেনিস্তানের পতাকাও উত্তোলন করতে পারবে। নাগরিকরা ব্যক্তিগতভাবে সাইপ্রাসের পতাকার সাথে গ্রিক পতাকা বা তুর্কি পতাকা অথবা উভয়ই উত্তোলন করতে পারবে। যদিও পতাকার নকশা নির্বাচনের সময় সামাজিকভাবে নিরপেক্ষতার ব্যাপারটি গুরুত্ব দেয়া হয়েছিল, তারপরও এই পতাকা বেশীরভাগ সময় গ্রীক-সাইপ্রাসীয়রাই ব্যবহার করে থাকে। দ্বীপরাষ্ট্রটির মানচিত্র পতাকার ৪৪% অংশ জুড়ে রয়েছে। মানচিত্রটির রঙ তাম্র-হলুদ। এর নিচে অবস্থিত জলপাই পাতার রঙ জলপাই সবুজ। এর জমিন সাদা রঙের। পতাকার অনুপাত: ৩:৫। সাইপ্রাস বিতর্ক নিরসনে জাতিসংঘ ঘোষিত প্রস্তাব অ্যান্নান প্ল্যানের(Annan Plan)এক অংশে উল্লেখ করা আছে, সংযুক্ত সাইপ্রাস প্রজাতন্ত্রের একটি নতুন পতাকা নির্বাচন করা যেতে পারে। বর্তমান পতাকার চেয়ে ভিন্ন এই পতাকায় সাইপ্রাসের হলুদ রঙের সাথে গ্রিস (নীল) ও তুর্কমেনিস্তানকেও (লাল) তুলে ধরা হবে। ভবিষ্যত সাইপ্রাসের যে কোন নীতি-নির্ধারনী সিদ্ধান্তে নতুন একটি পতাকা বেছে নেয়া হতে পারে। Flag of the Kingdom of Cyprus (15th century) Flag of the Republic of Venice (1489–1571) First flag of Cyprus under British colonial rule (1881–1922) Last flag of Cyprus under British colonial rule (1922–1960) Version of the flag used in 1960. Version of the flag used from 16 August 1960 to 24 April 2006. Version of the flag used since 24 April 2006. Presidential standard of Cyprus
মঙ্গোলিয়ার জাতীয় পতাকা

মঙ্গোলিয়ার বর্তমান পতাকা নির্বাচিত হয় ১৯৯২ সালের ১২ই ফেব্রুয়ারি। এটি দেখতে অনেকটা ১৯৪৯ সালের পতাকার মতো, তবে সমাজতন্ত্রের চিহ্নস্বরূপ ব্যবহৃত তারাটি নেই। পতাকায় লাল (রজ্জুর দিকের অংশ), নীল ও লাল রঙের তিনটি সমান উলম্বিক ডোরা রয়েছে। রজ্জুর দিকের লাল অংশের মাঝখানটায় হলুদ রঙে মঙ্গোলিয়ার জাতীয় প্রতীকের (সোয়োম্বো (Soyombo)-অগ্নি, সূর্য্য, চন্দ্র, ধরিত্রী, জল এবং তাইজিতু (Taijitu) প্রতীকের জ্যামিতিক ও বিমূর্ত সমাবেশ) অবস্থান। ১৯৯২ সালের পূর্বে গণপ্রজাতন্ত্রী মঙ্গোলিয়ার পতাকায় সোয়োম্বোর (soyombo) উপরে সমাজতন্ত্রের প্রতীক হিসাবে হলুদ রঙের তারা ছিল। সেই পতাকার নীল অংশটিও বর্তমান পতাকার চেয়ে হালকা ছিল।
পিন্ডো পর্বত

পিন্ডো (গ্যালিসিয়: Monte Pindo) হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত। পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪  ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে। পিন্ডো শব্দটির উৎপত্তি ঘটেছে সম্ভবত সেলটিক ভাষার বিন ডুব (অর্থঃ অন্ধকার শীর্ষ) থেকে। যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র বিন (আইরিশ গ্যালিলিয়; অর্থঃ শীর্ষ) কিংবা ডুভ (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি। এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত। মোয়াসহ হাউজ অব পিন্ডো। যোদ্ধা। " The share is higher Moa peak (627 meters), 'Great Galician Encyclopedia Silverio Cañada' 'DVD. "Artigo sobre a etimoloxía do termo Pindo"। ২৬ জুন ২০১৫ তারিখে Progael.com মূল |ইউআরএল= এর মান পরীক্ষা করুন (সাহায্য) থেকে আর্কাইভ করা। সংগ্রহের তারিখ ১২ জুন ২০১৫।  Montepindo.gal "MONTEP" |ইউআরএল= এর মান পরীক্ষা করুন (সাহায্য)।  উইকিমিডিয়া কমন্সে পিন্ডো পর্বত সংক্রান্ত মিডিয়া রয়েছে। José Barreiro Barral (১৯৮৬)। Deputación da Coruña, সম্পাদক। Los Montes Del Pindo, Olimpo Celta y Desierto de Piedra। আইএসবিএন 978-84-86040-20-8।  AAVV (en liña)। Ir Indo Edicións, সম্পাদক। Enciclopedia Galega Universal Ir Indo, artigo "Pindo, monte do"। Vigo।  এখানে তারিখের মান পরীক্ষা করুন: |তারিখ= (সাহায্য); |title= এ বহিঃসংযোগ দেয়া (সাহায্য) Arturo Romaní García et al. (en CD)। Silverio Cañada, সম্পাদক। Gran Enciclopedia Galega, artigo "PINDO, Montes do"।  এখানে তারিখের মান পরীক্ষা করুন: |তারিখ= (সাহায্য) ইজারো জলপ্রপাত গ্যালিসিয়া পর্বত www.montepindo.gal পিন্ডো পর্বত তুর্গালিসিয়া পাতায় পিন্ডো পর্বত।
কিরগিজস্তানের জাতীয় পতাকা

কির্গিজস্তানের পতাকা নির্বাচিত হয়েছিল ১৯৯২ সালের ৩রা মার্চ। পতাকার লাল জমিনের উপর হলুদ সূর্যকে কেন্দ্র করে ৪০টি রশ্মি ৪০ কিরগিস্তানী আদিবাসীকে নির্দেশ করে। সম্মুখ দিকে রশ্মিগুলো ঘড়ির কাটার দিকে ঘূর্ণায়মান। মাঝের সূর্যটিকে বৃত্তাকারভাবে তিনটি করে মোট ছয়টি লাইন পরস্পর ছেদ করেছে, যা কিরগিস্তানী আবাসস্থল ইয়ুর্টকে (Yurt) নির্দেশ করে.
গোসুদার্স্তভেন্নি ব্যাংক রোসিয়োস্কোয় ইম্পেরি

রুশ সাম্রাজ্যের কেন্দ্রীয় ব্যাংক (রুশ: Государственный банк Российской Империи) ছিলো জার-এর আমলে রাশিয়ার মূল ব্যাংক, যা ১৮৬০ সালে প্রতিষ্ঠিত হয়ে ১৯১৭ সালে রুশ বিপ্লবের পর রাষ্ট্র কর্তৃক অধিগৃহীত হওয়ার পূর্ব পর্যন্ত কার্যকর ছিলো। সম্রাট দ্বিতীয় আলেকজান্ডারের সভাসদদের মতামতানুসারে রাষ্ট্রীয় বাণিজ্যিক ব্যাংকের উপর নির্ভর করে ১৮৬০ সালের ১২ জুন রাষ্ট্রীয় ব্যাংক প্রতিষ্ঠিত হয়। এই সভাসদবর্গ ব্যাংকের বিধি-বিধানও প্রণয়ন করেন। বিধি অনুসারে, এটি ছিলো একটি রাষ্ট্রীয় মালিকানাধীন ব্যাংক যা বাণিজ্য ও শিল্পক্ষেত্রে স্বল্পমেয়াদী ঋণ দানের উদ্দেশ্যে প্রতিষ্ঠিত। ১৯১৭ সালের প্রথম দিকে এর ১১টি শাখা, ১৩৩টি স্থায়ী ও ৫টি অস্থায়ী কার্যালয় এবং ৪২টি সংস্থার মাধ্যমে তার কার্যাবলী পরিচালনা করতো। ১৯১৭ সালের ৭ নভেম্বর এটি অধিগৃহীত হয়ে ১৯২২ সাল পর্যন্ত 'আরএসএফএসআর গণ ব্যাংক' এবং এরপর থেকে ১৯৯১ সাল পর্যন্ত 'ইউএসএসআর রাষ্ট্রীয় ব্যাংক' নামে পরিচিত হয়। ১৯৯১ সালে সোভিয়েত ইউনিয়ন ভেঙে যাবার পর রাশিয়া ফেডারেশন কেন্দ্রীয় ব্যাংক নামে একটি নতুন কেন্দ্রীয় ব্যাংক প্রতিষ্ঠিত হয়। ১৮৬০ সালে প্রতিষ্ঠার পর হতে ১৯১৭ সালে বিলুপ্তের পূর্ব পর্যন্ত মোট ৮ জন ব্যক্তি 'রুশ সাম্রাজ্যের কেন্দ্রীয় ব্যাংক'-এর গভর্নর হিসাবে দায়িত্ব পালন করেছেন: ১৮৬০ - ১৮৬৬: আলেকজেন্ডার ভন স্টিগলিট্জ ১৮৬৬ - ১৮৮১: য়্যুভনিয়ে লামান্সকি (১৮৬৭ পর্যন্ত 'ভারপ্রাপ্ত' হিসাবে) ১৮৮১ - ১৮৮৯: এ্যালেক্সি টিমসেন ১৮৮৯ - ১৮৯৪: য়্যুলি জুকভস্কি ১৮৯৪ - ১৯০৩: এডুয়ার্ড প্লিস্কি ১৯০৩ - ১৯০৯: সার্গেই টিমাশেভ ১৯০৯ - ১৯১২: এ্যালেক্সি কন্সিন ১৯১২ - ১৯১৭: ইভান শিপোভ স্টেট ব্যাংকের গোড়পত্তন (রুশ) রুশ ফেডারেশনের কেন্দ্রীয় ব্যাংকের সাইটে 'রুশ সাম্রাজ্যের কেন্দ্রীয় ব্যাংক' সম্পর্কিত বর্ণনা (রুশ) রুশ ফেডারেশনের কেন্দ্রীয় ব্যাংকের সাইটে 'রুশ সাম্রাজ্যের কেন্দ্রীয় ব্যাংক' সম্পর্কিত বর্ণনা (ইংরেজি) History of the Bank of Russia. 1860-2010. In 2 vols. Ed.: Y. A. Petrov, S. Tatarinov. 2010 S. Tatarinov. financial and economic crisis of the second half of the 19th century and the State Bank of the Russian Empire. 2012. Bugrov A. V. Essays on the History of the State Bank of the Russian Empire. 2001.
কৃতি স্যানন

কৃতি স্যানন (জন্ম: ২৭ জুলাই ১৯৯০) একজন ভারতীয় মডেল এবং চলচ্চিত্র অভিনেত্রী। মডেলিংয়ের মাধ্যমে মিডিয়াতে আগমন করার পরে তিনি সুকুমারের তেলুগু চলচ্চিত্র ১ নেনোক্কাদিন-এ অভিনয়ের মাধ্যমে চলচ্চিত্রে আত্মপ্রকাশ করেন। তার প্রথম বলিউড চলচ্চিত্র ছিল সাব্বির খানের রোমান্টিক এ্যাকশনধর্মী ধাচের হিরোপন্তি। উক্ত চলচ্চিত্রে অসাধারণ অভিনয়ের সুবাদে তিনি ফিল্মফেয়ার পুরস্কার শ্রেষ্ঠ নবাগত অভিনেত্রী লাভ করেন। "Kriti Sanon"। One India Entertainment। ২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।  "Ticket to Bollywood – The Times of India"। Timesofindia.indiatimes.com। ১৮ মার্চ ২০১০। সংগ্রহের তারিখ ১২ মে ২০১৪।  Mahesh Babu to romance Kriti Sanon – Times Of India ওয়েব্যাক মেশিনে আর্কাইভকৃত ২০১৩-১০-২৯ তারিখে. Articles.timesofindia.indiatimes.com (5 October 2012). Retrieved on 22 December 2013. "Kriti Sanon finalized opposite Tiger in Heropanti"। BollywoodHungama। সংগ্রহের তারিখ ২ এপ্রিল ২০১৪।  Telugu actress Kriti Sanon to act opposite Tiger – Times Of India ওয়েব্যাক মেশিনে আর্কাইভকৃত ২০১৩-০৮-০১ তারিখে. Articles.timesofindia.indiatimes.com (21 January 2013). Retrieved on 22 December 2013. "Heropanti Cast & Crew"। BollywoodHungama। সংগ্রহের তারিখ ২ এপ্রিল ২০১৪।  Rakshit, Nayandeep (১১ আগস্ট ২০১৮)। "Kriti Sanon shoots her first item number for 'Stree'"। Daily News and Analysis। সংগ্রহের তারিখ ১২ আগস্ট ২০১৮।  "Kriti Sanon wraps up shoot for Luka Chuppi, co-starring Kartik Aaryan; film to release in March 2019- Entertainment News, Firstpost"। Firstpost (ইংরেজি ভাষায়)। সংগ্রহের তারিখ ২০১৮-০৯-১৯।  Coutinho, Natasha (৩১ মে ২০১৮)। "Kalank: Kriti Sanon to grove with Varun Dhawan, Aditya Roy Kapur in a special song"। Mumbai Mirror। ১৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১৮।  Lohana, Avinash (৫ সেপ্টেম্বর ২০১৯)। "Kriti Sanon reunites with Kartik Aaryan for Pati Patni Aur Woh"। Mumbai Mirror। সংগ্রহের তারিখ ৫ সেপ্টেম্বর ২০১৯।  "Kriti Sanon starts shooting for 'Mimi' in Rajasthan"। The Times of India। ২৯ অক্টোবর ২০১৯। সংগ্রহের তারিখ ৩০ অক্টোবর ২০১৯। [স্থায়ীভাবে অকার্যকর সংযোগ] T-Series (১৬ জুলাই ২০১৫)। "Chal Wahan Jaate Hain Full VIDEO Song - Arijit Singh - Tiger Shroff, Kriti Sanon - T-Series"। ২ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৮ – YouTube-এর মাধ্যমে।  T-Series (৮ জুলাই ২০১৭)। "Paas Aao Song - Sushant Singh Rajput Kriti Sanon - Amaal Mallik Armaan Malik Prakriti Kakar"। ৩১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৮ – YouTube-এর মাধ্যমে।  "Nominations for Stardust Awards 2014"। Bollywood Hungama। ৮ ডিসেম্বর ২০১৪। সংগ্রহের তারিখ ৮ ডিসেম্বর ২০১৪।  "BIG STAR Entertainment Awards 2014 Winners List"। ২০১৪-১২-১৮। ২০১৪-১২-১৯ তারিখে মূল থেকে আর্কাইভ করা। সংগ্রহের তারিখ ২০১৪-১২-২৫।  "Winners of Big Star Entertainment Awards 2014"। ২০১৪-১২-১৯। ২০১৯-০১-০৯ তারিখে মূল থেকে আর্কাইভ করা। সংগ্রহের তারিখ ২০১৪-১২-২৫।  "Crowd Favourites"। The Indian Express। ৩ জানুয়ারি ২০১৫। সংগ্রহের তারিখ ৫ জানুয়ারি ২০১৫।  "Winers Of Filmfare Awards 2015"।  উইকিমিডিয়া কমন্সে কৃতি স্যানন সংক্রান্ত মিডিয়া রয়েছে। ইন্টারনেট মুভি ডেটাবেজে কৃতি স্যানন (ইংরেজি) বলিউড হাঙ্গামায় কৃতি স্যানন